JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iraan tuumakatse lävel
Saudi Araabia tunnustas Palestiinat
Hiina sahkerdab Piibliga
Kolm Euroopa luureteenistust avaldasid ühisraporti,
mille järgi Iraan juba läheneb hetkele, kui on valmis tuumakatsetuseks.
Iraani kiiresti kasvav relva tasemel uraani rikastus
ja riigi pürgimused hankida illegaalset tehnoloogiat
esimeseks tuumakatsetuseks on Läänele juba kaua muret teinud.
Hollandi Üldine Luure- ja Turvateenistus AIVD järeldas,
et Iraan jätkas mullu lubaduste vastaselt
oma tuumaprogrammi arendamist.
AIVD raport lisas, et Iraan eirab endiselt kokkuleppeid
ühise tegevusplaani ehk JCPOA raames
ja laseb käiku üha kaasaegsemaid uraanitsentrifuuge,
mis suurendavad pidevalt nende rikastusvõimsust.
Samale lõppjäreldusele
olid tulnud ka Saksamaa ja Rootsi vastavad luureametid.
Rootsi Julgeolekuteenistus kirjutas aastaraportis,
et Iraan harrastab tööstusluuret,
mille sihiks on peamiselt Rootsi tipptehnoloogiatööstus
ja sellised Rootsi tooted, mida võib kasutada tuumaprogrammis.
Iisraeli brigaadikindral erus Yossi Kuperwasser,
kes on riigi Kaitsefoorumi vanemteadlane,
rääkis Jerusalem Post'ile,
et Iraan on üha ilmsemalt pühendunud oma tuumarelvaprogrammile.
Ta lisas, et Euroopa luureraportid kirjeldavad Iraani salapürgimusi
lühendada pidevalt aega tuumaarsenalini jõudmiseks,
hankides illegaalselt seadmeid ja infot erinevatest Euroopa maadest.
Kuperwasser, keda peetakse Iraani tuumarelvaprogrammi juhteksperdiks,
lisas, et raportid paljastavad vaid osa Iraani ponnistustest Euroopas,
ja oleks tark eeldada,
et paljud neist ponnistustest on jäänud uurijail kahe silma vahele.
Iraan tõlgendab tõenäoliselt vastavat Lääne poliitikat nõrkuse märgina,
kuna Euroopa ja USA Iraani-vastane tegevus on olnud passiivne ja nõrk.
Ekspresident Donald Trump taandus JCPOAst 2018. a,
kuna tema valitsuse meelest
ei peatanud leping Iraani pürgimusi tuumarelva arendamiseks
ega lõpetanud rahvusvahelise terrorismi rahastamist Teherani poolt.
USA valitsused nii demokraatide kui vabariiklaste juhtimisel
on klassifitseerinud Iraani maailma suurimaks terrorismi sponsoriks.
Saudi Araabia määras ametisse oma esimese Palestiina suursaadiku
samal ajal, kui USA taotleb
Iisraeli ja Saudi Araabia diplomaatilist lähenemist.
Ametinimetus on siiski omapärane, sest saudide Palestiina suursaadikuks
on riigi Jordaania suursaadik Nayef al-Sudairi,
kes resideerub Jordaania pealinnas Ammanis.
Palestiina ametnikele Ramallah's on teinud muret
võimalik leping Iisraeli ja Saudi Araabia vahel,
öeldes, et neid hoitakse pimedas USA pürgimuste suhtes
maade vahel kokkuleppele jõuda.
Mainitud ametinimetus
on palestiinlaste meelest suur diplomaatiline ja ajalooline võit,
sest al-Sudairi, kes jätkab teenistust saudide Jordaania suursaadikuna,
on ka peakonsuliks Jeruusalemmas, teatas Saudi Araabia ministeerium.
Palestiinlaste juht Mahmoud Abbas käis eelmisel pühapäeval Egiptuses
kolmepoolsel kohtumisel president al-Sisi ja Saudi kuninga Abdullah'ga,
et hankida toetust palestiinlaste rahvuslike õiguste saavutamiseks
ja riigi rajamiseks pealinnaga Ida-Jeruusalemmas.
Austraalia on teatanud,
et võtab uuesti kasutusele termini "okupeeritud palestiinlaste alad."
Eelmise liberaalse partei valitsuse ajal
tunnustas Austraalia Jeruusalemma Iisraeli pealinnaks
ja loobus kasutamast vastikut ja ajalooliselt vigast terminit
"okupeeritud Palestiina alad".
Kuid mullu võimule tulnud Tööpartei valitsus
on mõlemad otsused tühistanud.
Ajalooürikuis ja kaartidel on neid alu lugematuid sajandeid nimetatud
nende õigete ajalooliste nimede järgi Juudaks ja Samaariaks.
Nimetusele Palestiina pole ajaloolist alust,
sest seda ei mõelnud välja seal elavad inimesed,
vaid Rooma vallutajad 2000 aasta eest,
kui püüdsid lämmatada riigi juudi identiteeti.
Need alad pole kunagi olnud osa ühestki Palestiina riigist.
Sealsed elanikud pole kunagi rääkinud palestiina keelt.
Erinevalt palestiinlaste ja UNESCO väidetest
pole midagi nende ajaloos või kultuuris olnud selgelt palestiinalik.
Seepärast on nende alade nimetamine
okupeeritud Palestiina aladeks vastuolus ajalooliste faktidega.
Amnesty International raporteeris,
et Austraalia praeguse valitsuse poliitika
röövib endiselt põlisrahvastelt nende põhiõigusi
ja sunnib neid hülgama oma kodusid ja kogukondi.
Amnesty sõnul jagavad pärismaalaste nooremad põlvkonnad
oma sugulaste sügavat traumat
oma maade, kultuuri ja perede kaotamise pärast.
Amnesty raport tõdeb sedagi, et Austraalia põlisrahvaste lapsed
satuvad 24 korda tõenäolisemalt vangi kui mittepärismaalased.
Põlisrahvaid on riigi rahvastikus vaid kolm protsenti,
kuid nad moodustavad 30 % riigi täiskasvanud vanglaelanikest.
Kriitikud väidavadki nüüd Iisraelis,
et Austraalia Tööpartei valitsus peaks vaatama peeglisse,
enne kui Iisraeli suhtes valesid ja solvavaid süüdistusi esitab.
Samas esitati küsimus, kas Iisrael peaks omakorda nimetama Austraaliat
okupeeritud aborigeenide maaks.
Iisraeli peaminister peab USA ja Iraani kokkulepet
Iraani varade vabastamiseks vangide vabastamise eest valeks sammuks.
Netanyahu sõnul on Iisrael vastu kõigile Iraaniga tehtavaile lepetele,
mis ei hõlma tuumaprogrammi lammutamist,
ja väidab, et Teherani saadud vahendid suunatakse edasi võitlejaile.
USA ja Iraani esialgse lepingu järgi vabastaks Iraan viis ameerika vangi
vastutasuks kuue miljardi USD ulatuses
Iraani külmutatud varade vabastamise eest.
Iisraeli positsioon oli juba ette teada.
Selle järgi on korraldused, mis ei lammuta Iraani tuumataristut
ega peata selle tuumaprogrammi, pakuvad talle vaid vahendeid,
mis lähevad Iraani sponsoreeritud terrorielementidele,
ütles peaministribüroo oma avalduses.
Detailid rahaülekande, selle täideviimise ajastuse
ning nii ameerika kui iraani vangide lõpliku vabastamise kohta
on endiselt ebaselged.
USA ja Iraani ametnikud usuvad siiski,
et leping võib valmida septembri keskel või lõpu poole.
Esialgse lepingu järgi on USA andnud Lõuna-Koreale õnnistuse
vahetada seal asuvad Iraani külmutatud varad
Lõuna-Korea valuutast wonist eurodeks.
Rahad saadetaks seejärel Katarisse,
väikesesse naftariiki Araabia poolsaarel,
kes on kõnelusi vahendanud.
USA väidab, et kui raha on Katarisse saabunud,
hoitakse seda piirangutega kontodel
ja seda võib kasutada vaid humanitaarkaupadeks,
nagu ravimite ja toidu jaoks.
Sellised tehingud on hetkel lubatud USA poolt Iraanile
tuumaprogrammi edendamise eest kehtestatud sanktsioonide järgi.
Meediafirma CBN News raportist selgub,
et Hiina valitsus kirjutab nüüd Piiblit ümber,
et lämmatada riigis usurühmituste jätkuvat kasvu.
Hiinat ähvardav probleem on selles,
et Hiina kristlasi on praegu hinnanguliselt ca 130 miljonit
ehk veidi alla 10% riigi rahvastikust.
Raporti järgi on Hiinas praegu rohkem kristlasi
kui valitsevas kommunistlikus parteis liikmeid.
Hiina ametnikke ei rahulda enam senised katsed
sundida kristlasi usust lahti ütlema.
Seetõttu on nad läinud uuele tasandile,
kus püütakse ümber kirjutada Piiblit, et inimesi segadusse ajada
ja takistada neid kristlusesse pöördumast.
Pastor Bob Fu ChinaAidist ütles CBNile,
et see toimub just praegu.
"Oleme näinud eskaleerumist. Piibel on lastele täielikult keelatud.
Kõik piiblirakendused eemaldati sunniviisiliselt
igast veebirakenduste poest.
Miljonid Hiina kristlastest lapsed olid sunnitud allkirjastama ankeedi,
kus nad loobusid avalikult usust.
Rahvusvahelise Märtrite Hääle sõnul
on Hiina Kommunistlik Partei mõnes mõttes isegi hirmul,
sest ta on alati püüdnud rahvast kontrollida
ning nüüd näevad nad evangeeliumi ja kristliku sõnumi levikut kui midagi,
mis kommunistlikult parteilt võimu võtab.
Üheks näiteks toodi CBN-i raportis
kommunistliku partei versioon Johannese 8. peatükist,
kus Jeesus kutsub varisere ja sadusere oma sisemist mina uurima.
Hiina moonutatud versioon kirjeldab sündmust nii,
et Jeesus ütles kord vihasele rahvahulgale,
kes püüdis patustanud naist kividega loopida:
"Kes teie seas on ilma patuta, see visaku teda esimesena kiviga.
Kui nad tema sõnu kuulsid, lahkusid nad ükshaaval sündmuskohalt.
Kui kõik olid lahkunud, loopis Jeesus ise naise kividega surnuks ja ütles:
"Ka mina olen patune."
Nii ühineb kommunism paljude islami tõlgendustega,
mis samuti väidavad, et kristlik Piibel on täis võltsinguid.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee